label_title: Australiens Grand Prix 2017
label_desc: Australiens Grand Prix 2017 (officielt navn: "2017 Formula 1 Rolex Australian Grand Prix") var et Formel 1-løb som blev arrangeret 26. marts 2017 på Melbourne Grand Prix Circuit i Melbourne, Australien. Det var det første løb i Formel 1-sæsonen 2017 og 33. gang Australiens Grand Prix blev arrangeret i Formel 1-sammenhæng. Løbet blev vundet af Ferrari-køreren Sebastian Vettel, mens de to Mercedes-kørere Lewis Hamilton, der tog pole position, og Valtteri Bottas fik de resterende podiepladser. Dette var Vettels og Ferraris første sejr siden Singapores Grand Prix 2015.